钦定古今图书集成/理学汇编/字学典/第094卷 > 范钦天一阁集 > 《评书》
## 钦定古今图书集成/理学汇编/字学典/第094卷 > 范钦天一阁集 > 《评书》

书法，晋以下业有定评，盖烂然举也。国朝颇逊于古，
所称“建帜艺林”者：篆，李长沙、乔太原《署书》，詹孟举《行
草》，宋仲珩《端术孝思》，祝希哲《章草》，宋仲温《八分》，龚圣
与、文征仲《小楷》，仲温与征仲皆名家。宋昌裔、李昌祺、
沈民则、程南云诸英非不奕奕，以言对垒，难矣。成弘
来尚正书，姜立纲臃肿凝浊，大类算子，世顾好之，递
相宗习。迩年陈方、杨马草书视解，大绅沈文明、张汝
弼犹怪诞，乃攘臂驰骛。说者至以“病丐偷儿”，僵蛇曲
蚓，目之然乎？